Predkladacia  správa

Na pozvanie ministra zahraničných vecí Českej republiky K. Schwarzenberga uskutočnil minister zahraničných vecí Slovenskej republiky J. Kubiš v dňoch 16.-17.3.2007 oficiálnu návštevu Českej republiky. V rámci nej rokoval so svojím rezortným partnerom      K. Schwarzenbergom, českým predsedom vlády M. Topolánkom, predsedom Poslaneckej snemovne Parlamentu ČR M. Vlčekom a podpredsedom vlády ČR pre európske záležitosti    A. Vondrom. 
	Obsahom rokovaní bolo zhodnotenie dosiahnutej úrovne dvojstranných vzťahov, ako aj aktuálna multilaterálna agenda. Partneri si vymenili skúsenosti z pôsobenia SR a ČR v EÚ. Slovenská strana ocenila iniciatívy ČR v oblasti rozhlasu a kultúry o priblíženie slovenčiny českej verejnosti v snahe postupne prekonávať jazykovú bariéru. V hospodárskej oblasti rezonovala problematika  dopravného prepojenia severnej časti SR a ČR.
Oficiálna návšteva ministra zahraničných vecí SR J. Kubiša v ČR prebehla                   v priateľskej atmosfére. Preukázala nadštandardnosť, korektnosť a otvorenosť vzájomných vzťahov. Potvrdila blízkosť názorov oboch strán na aktuálne politické dianie vo svete, čo vytvára základný predpoklad pre ďalšie úspešné prehlbovanie vzájomne výhodnej spolupráce.
Predložený materiál má informatívny charakter, z toho dôvodu nebol predložený na medzirezortné pripomienkové konanie.